Täna algas 28.-29. juunil 2019 Setomaal Värskas toimuva muusika- ja matkafestivali Seto Folk 2019 passimüük. Kaks päeva kestva Setomaa suve ühe suursündmuse teemaks on sel korral “PÄRI MUSI!”.
#000000
Seto Folk 2019 peakorraldaja Marili Slavski: “2019. aasta festivali teema “PÄRI MUSI!” on inspireeritud Setomaa ehedast ja elavast
pärimuskultuurist. Suuliselt edasi antud pärimus elab seto keeles, laulus ja lugudes. Seto Folgil on suurepärane võimalus seda kõike ise kogeda ja olla osa traditsioonist. Seekordne teema julgustab teineteisele rohkem otsa vaatama, koosolemisest ja ühiselt edasi kantavatest traditsioonidest rõõmu tundma!”
#000001
Muusikaprogramm, mille eest vastutab ka 2019. aasta folgil muusik Jalmar Vabarna, pakub folgilistele mitmekülgsust. “Suur rõõm on, et ka sel aastal on meil Seto Folgil suur eriprojekt. Kui eelmisel aastal toimus I Seto Tantsupidu, siis sel aastal liitus folgiga traditsiooniline Seto Leelopäev, kuhu tulevad kokku pea kõik seto koorid ning kuulajad saavad seto leelost väga sisutiheda ülevaate,” lausub Vabarna. “Ka üleüldiselt tuleb Seto Folgi muusikaprogramm mitmekülgsem kui eelmisel, sest lisaks kahele välilavale toimuvad ka intiimsed sisekontserdid.”
#000002
Lisaks muusikaprogrammile on seto folgil ka tugev matkaprogramm. Erinevad teemamatkad ning põnevad käigud Setomaa loodusesse värskendavad folgiliste keha ja vaimu ning annavad jõudu, et kaasa lüüa ka festivali õpitubades. Loomulikult on festival peresõbralik, mis tähendab, et tegevusi jagub ka pisiperele.
#000004
Seto Folk 2019 passid on müügis Piletlievis. Rohkem infot Seto Folk 2019 passimüügi ja programmi kohta leiab festivali Facebooki lehelt ja kodulehelt.
#000005